Προσέχετε.
Τουλάχιστον δεν κάνει τόση ζέστη εδώ πάνω.
Οι δύο αποσκευές της Έιμι είναι εδώ.
AÏΒΑ ΜΗΤΕΡΑ ΤΗΣ ΕÏΜΙ
Και όλα τα υπάρχοντά της είναι σε κούτες
στα γείσα εκεί πέρα.
Αυτήν τη βαλίτσα πήρε;
Πήρε αυτήν τη βαλίτσα…
κι αυτήν την τσάντα.
Πότε την ανοίξατε τελευταία φορά;
Μάλλον πριν από 20 χρόνια.
Έχουμε όλα τα πράγματά της,
το πορτοφόλι, τα ψιλά, την οδοντόβουρτσά της.
Αυτό φορούσε στο δείπνο.
Έπρεπε να είχε γυρίσει σπίτι,
να έχει τα πράγματά της.
ΜΑΣ ΛΕΙΠΕΙΣ Ο ΚΗΠΟΣ ΤΗΣ ΕΪΜΙ
Αφότου η Έιμι εξαφανίστηκε,
το να βλέπω τον μπαμπά να την κρατά καθώς εκείνη κατέρρεε ήταν δύσκολο.
Πριν από αυτό, δεν είχα δει τον μπαμπά μου
να κλονίζεται.
Πριν από την εξαφάνιση της Έιμι,
η ζωή ήταν ωραία,
όλα ήταν τέλεια,
όλα πήγαιναν καλά.
Και ξαφνικά,
τράβηξαν το χαλί κάτω από τα πόδια μας, και
τα πάντα κατά κάποιον τρόπο πάγωσαν απότομα.
Διέκοψα τις σπουδές για ένα διάστημα,
γύρισα στο σπίτι.
Ήταν μια καταθλιπτική περίοδος
όπου ένας από τους πιο σημαντικούς ανθρώπους στη ζωή μου
είχε χαθεί, αγνοούνταν.
Χάσαμε πολλά χρόνια
από τη ζωή μας…
ψάχνοντας, αλλά δεν θα σταματήσουμε.
Δεν έχω παιδιά,
και θα γίνω 48 τον Δεκέμβριο.
Υποσυνείδητα, πρέπει να παραδεχτώ
πως το ότι είδα τους γονείς μου να χάνουν ένα παιδί
ήταν τόσο τραυματικό για μένα, που δεν θέλω
να μπω κι εγώ στη θέση να το περάσω αυτό.
Κάποιος ξέρει κάτι.
Κάποιος είδε, κάποιος άκουσε κάτι.
Κάποιος είπε κάτι σε κάποιον.
Ένας πράκτορας του FBI μάς είπε
"Να είστε σε εγρήγορση.
Κανείς δεν κρατά ένα μυστικό για πάντα".
Η ΕΞΑΦΑΝΙΣΗ ΤΗΣ ΕΪΜΙ ΜΠΡΑΝΤΛΙ
ΑΠΡΙΛΙΟΣ 2017 19 ΧΡΟΝΙΑ ΑΠΟ ΤΗΝ ΕΞΑΦΑΝΙΣΗ ΤΗΣ ΕΪΜΙ
Μήνυμα δύο.
Γεια σας, με λένε Αμίκα Ντάγκλας.
Είμαι η κόρη του Άλιστερ Ντάγκλας.
Δεν είμαι και πολύ καλή σ' αυτά, αλλά
θα ήθελα πολύ να σας μιλήσω.
Ξέρω τι περνάτε.
Κι αν ήμουν εγώ στη θέση σας,
θα ήθελα πληροφορίες για…
Για τον λόγο που η κόρη μου δεν είναι εδώ.
Ήταν απίστευτο.
Ήταν απίστευτο το ότι το άτομο που έκανε τον κόπο να ψάξει τον αριθμό μας
και να μας τηλεφωνήσει ήταν η κόρη του Άλιστερ Ντάγκλας.
ΣΕΝΤ ΤΖΟΡΤΖΙΣ, ΓΡΕΝΑΔΑ
Γεννήθηκα στη Γρενάδα.
Εγώ κι ο μπαμπάς ήμασταν ολόιδιοι.
Λέω "Είμαι το κορίτσι του μπαμπά. Αυτός με έκανε έτσι".
Με πήγαινε για διασκεδαστικές περιπέτειες,
στην παραλία, για φαγητό,
να τον δω να παίζει μουσική.
Αλλά τον ένοιαζε μόνο η μουσική του.
Και έλειπε συνεχώς, έπαιζε μουσική σε κρουαζιερόπλοια.
Όταν χώρισαν με τη μαμά μου,
ήμουν ενός ή δύο ετών.
Κι όταν μεγάλωσα,
η μαμά μου είπε
"Κάτι έγινε σε ένα πλοίο όπου ήταν ο μπαμπάς σου.
Αν γκουγκλάρεις το όνομά του, μάλλον θα το βρεις".
Δεν είχα γεννηθεί τότε,
αλλά η μαμά μού είπε
ότι ένα βράδυ που εκείνος γύρισε από το κρουαζιερόπλοιο,
ξαφνικά όλα άλλαξαν.
Νομίζω ότι η μαμά ήθελε απλώς να συζητήσει μαζί του.
Ήταν ολομόναχη στο σπίτι επί μήνες,
κι όταν ο άντρας της γύρισε,
ήταν αναστατωμένος και της είπε πράγματα που την πλήγωσαν.
Είναι πολύ παράξενο
που δεν σεβάστηκε καθόλου την έγκυο γυναίκα του.
Είναι και τρομακτικό.
Και η μαμά μου είδε ότι γύρισε στο σπίτι με μια βαλίτσα.
Η μαμά έψαξε στη βαλίτσα…
και είχε μέσα φωτογραφίες.
Φωτογραφίες γυναικών.
Όλες ήταν λευκές γυναίκες.
Και νομίζω ότι αυτό ήταν που με ανησύχησε.
Υπάρχουν πολλά ερωτηματικά γι' αυτό.
Όταν ρώτησα τον μπαμπά μου τι συνέβη με την Έιμι,
η αντίδρασή του ήταν περίεργη.
Ταράχτηκε όταν το ανέφερα.
Για μένα, η ιστορία του φαίνεται να έχει πολλά κενά.
Κι αυτό είναι που το κάνει τόσο αγχωτικό.
Θέλω να τελειώσει αυτό. Θέλω απαντήσεις.
Ναι, Αμίκα;
Γεια, μπαμπά.
Η ΑΜΙΚΑ ΡΩΤΗΣΕ ΤΟΝ ΠΑΤΕΡΑ ΤΗΣ ΓΙΑ ΤΗΝ ΕΪΜΙ ΜΕΣΩ ΒΙΝΤΕΟΚΛΗΣΗΣ.
Δεν ξέρω. Δηλαδή…
Δεν θέλω να το ξαναπεράσω αυτό.
Δεν έκανα τίποτα κακό.
Οπότε, πες μου τι πρέπει να κάνω.
Μπορείς να μου κάνεις ερωτήσεις.
Θέλω να μπεις στη θέση μου.
-Να καταλάβεις πώς νιώθω γι' αυτό. -Αμίκα. Έφεραν το FBI αμέσως.
Και μετά μου είπαν ότι ψάχνουν το κορίτσι, ότι με είδαν να χορεύω μαζί της.
Όσοι καθάριζαν την καμπίνα της,
όσοι τη σέρβιραν, ήταν υπό περιορισμό.
Όταν κατάλαβαν ότι δεν υπήρχε τίποτα, συνεχίσαμε να δουλεύουμε.
Συνέχισα να δουλεύω στο κρουαζιερόπλοιο για δύο ακόμα χρόνια.
Γιατί λένε ότι
σε είδαν μαζί της στην παραλία μήνες αργότερα;
Σε ποια παραλία;
Σε ποια; Γιατί δεν μ' αρέσουν οι παραλίες.
Αμίκα…
Χορέψαμε στο κλαμπ,
όπως χορεύω με πολλές στο κλαμπ.
-Δηλαδή… -Δεν έκανα τίποτα.
Δεν ξέρεις αν κατέβηκε από το πλοίο;
Πού να ξέρω εγώ;
Την άφησα στο κλαμπ στη μία η ώρα
και πήγα στην καμπίνα μου. Πού να ξέρω αν κατέβηκε;
Ήμουν ένας νεαρός από τη Γρενάδα που δεν είχε ποτέ τέτοια εμπειρία.
Καθόμουν εκεί. Με φώναξαν. Με ανέκριναν για κάτι που δεν ήξερα.
Η μαμά βρήκε μια βαλίτσα με φωτογραφίες λευκών γυναικών
τις οποίες έφερες στο σπίτι, ξέρεις.
-Ποιες ήταν; -Δημιουργεί πολλά ερωτηματικά.
Ποια φωτογραφία ήταν μαζί της;
-Δεν ξέρω. -Είχα πολλές φωτογραφίες.
-Γιατί; -Φυσικά.
Αλλά είναι δύσκολο να συζητήσουμε, επειδή εκνευρίζεσαι.
Έβγαζα φωτογραφίες με όλους. Θέλουν φωτογραφίες με το συγκρότημα.
Αν συνέβαινε σ' εμένα, πώς θα ένιωθες;
Αν εξαφανιζόσουν, θα έκανα τα πάντα για να μάθω πού είσαι.
Καταλαβαίνω ότι η οικογένειά της προσπαθεί να τη βρει τόσα χρόνια.
Τους συμπονώ, αλλά δεν είχα καμία σχέση μ' αυτό.
Καμία απολύτως.
Καμία.
Είναι σαν ένα παζλ που δεν μπορείς να συναρμολογήσεις.
Λείπουν πάρα πολλά κομμάτια.
Όταν μίλησα στους Μπράντλι,
ήταν συγκινητικό.
Όλα όσα έλεγαν με άγγιζαν.
Έχω μια κόρη,
και θα ήμουν τρελαμένη συνέχεια.
Δεν θα ησύχαζα μέχρι να μάθαινα τι συνέβη.
Κάτι πρέπει να υπάρχει βαθιά μέσα της, πιστεύω,
για να κάνει την προσπάθεια να μας βρει και να μας βοηθήσει.
Θέλω να βρουν την ηρεμία τους.
Μακάρι να μπορούσα να τους βοηθήσω να βρουν απαντήσεις.
Αν είχαμε στοιχεία, κάποιος θα είχε συλληφθεί.
Αλλά ο Άλιστερ σίγουρα είχε ύποπτη συμπεριφορά.
Οι κοπέλες είδαν την Έιμι και τον Ντάγκλας
να ανεβαίνουν στην ντίσκο με το ασανσέρ,
αφού είχε κλείσει η ντίσκο.
Κι αυτό το χρονοδιάγραμμα βγάζει νόημα.
Γιατί ο Άλιστερ ήταν στην καμπίνα του περίπου στις 3:35 π.μ.
Αλλά μετά, το χρονοδιάγραμμα δεν επιβεβαιώνεται.
Η κλειδαριά μάς λέει πότε οι επιβάτες μπαίνουν στην καμπίνα…
αλλά όχι, φυσικά, πότε βγαίνουν.
Δεν ξέρουμε πότε ο Ντάγκλας έφυγε ξανά από την καμπίνα.
Δυο γυναίκες είδαν την Έιμι με τον Ντάγκλας.
Αλλά βασικά δεν ξέρουμε αν η ώρα είναι η σωστή.
Η Λόρι Ρένικ είδε τον Ντάγκλας με την Έιμι
να ανεβαίνουν με το γυάλινο ασανσέρ στην ντίσκο περίπου στις πεντέμισι.
Επέστρεψαν στην καμπίνα τους λίγα λεπτά αργότερα,
και είχαν ξεχάσει τα κλειδιά τους.
Χτύπησαν την πόρτα,
και η μητέρα του ενός κοριτσιού
άνοιξε την πόρτα για να μπουν.
Άρα, η κλειδαριά
δεν κατέγραψε είσοδο κλειδιού
την ώρα που είπαν ότι επέστρεψαν.
Δεν βρίσκω στοιχεία ότι κάποιος πήρε κατάθεση από τη μητέρα,
που τους άνοιξε στις πεντέμισι ή έξι, για να επιβεβαιώσει την ώρα.
Το ότι ο Ντάγκλας δεν βρίσκεται στις ΗΠΑ κάνει το πράγμα πολύ δύσκολο.
Δεν έχουμε δικαιοδοσία.
Δεν μπορείς να πας σε άλλη χώρα
χωρίς άδεια, φυσικά, και να πεις "Μπορώ να μιλήσω στον πολίτη σας;"
Απλώς θυμάμαι ότι ήταν πολύ ευγενικός, πολύ χαλαρός.
Καλός άνθρωπος.
Δεν είχα κακές σκέψεις για… Δεν είχα κακές εμπειρίες μαζί του.
Ήταν στο λάθος μέρος, τη λάθος στιγμή, με το λάθος κορίτσι.
Και τους είπε όσα ήξερε.
Δεν πέρασε από το μυαλό κανενός ότι θα ήταν ικανός να κάνει κάτι κακό.
Είναι περίεργο
το πόσο λίγοι συνειδητοποιούν τους κινδύνους μιας κρουαζιέρας.
Αλλά όσα συνέβησαν στην Έιμι Μπράντλι και την οικογένειά της όντως συμβαίνουν.
Δεν ξέρω τι είδους έλεγχοι γίνονται
στο πλήρωμα που προσλαμβάνεται,
γιατί προσλαμβάνονται σε χώρες
όπου οι πρακτικές αξιολόγησης
μπορεί να είναι απίστευτα διαφορετικές από αυτές που έχουμε στις ΗΠΑ.
Υπάρχουν άπειρες ιστορίες για εξαφανίσεις,
ύποπτους θανάτους, σεξουαλικές επιθέσεις.
Όταν συμβαίνει κάτι, υποψιάζομαι ότι πρώτα θα καλέσουν
το νομικό τμήμα.
"Τι θα κάνουμε; Πώς θα το καλύψουμε;
Πώς θα το εξαφανίσουμε;"
Νομίζω ότι ο κόσμος ξεχνάει πως όταν ανεβαίνεις σε κρουαζιερόπλοιο,
δεν είσαι πια στη χώρα σου.
Μπορεί να είσαι Αμερικανός πολίτης
και να μοιάζει με μικρή πόλη των ΗΠΑ,
αλλά δεν είναι.
Γιατί ο σερίφης της πόλης,
το αφεντικό αυτού του μικρού πλωτού χωριού,
είναι ο καπετάνιος.
Και ο καπετάνιος είναι υπάλληλος μιας εταιρείας πολλών δισεκατομμυρίων.
Διακυβεύονται λεφτά.
Το κέρδος μπαίνει πάνω από τους ανθρώπους.
Πάνω από την προστασία.
Είμαι υπερήφανος υπάλληλος της Royal Caribbean, και ήταν λυπηρό
που μας κατηγορούσαν ότι κάναμε κάτι κακό,
δεν κάναμε σωστά τη δουλειά μας ή αδιαφορήσαμε.
Είχαμε μια επιχείρηση.
Και
ήταν ένα πολύ απρόσμενο γεγονός.
Κατέληξα στο συμπέρασμα ότι
οι θεωρίες συνωμοσίας για την Μπράντλι είναι βλακείες.
Εγώ νομίζω ότι πήδηξε ή έπεσε.
Κι ότι προσπαθούν να πιαστούν από κάτι.
Μια οικογένεια που δεν αποδέχεται
την αλήθεια.
Μια οικογένεια που δεν μπορεί να δεχτεί το ότι η κόρη τους χάθηκε
και ψάχνει για υπαίτιο.
Το εξώφυλλο…
ΕΞΑΦΑΝΙΣΤΗΚΑΝ
…έχει
την Τσάντρα Λέβι,
τη Μόλι Μπις, την Τζιλ Μπέρμαν
και την Έιμι.
Είκοσι έξι χρόνια
ψάχνουμε την Έιμι κάθε μέρα.
Είναι στόχος ζωής.
Δυο καρέκλες και μετά το μπαλκόνι.
Κατάστρωμα ηλιοθεραπείας, κατάστρωμα πυξίδας.
Αυτό είναι το νησί και αυτή είναι η περιοχή της έρευνας.
Στις ήρεμες στιγμές μου σκέφτομαι
"Τι μας διέφυγε;"
Ψάχνω ένα στοιχείο και ψάχνω κάποιον που να έχει κάτι,
αλλά δεν ξέρει τι να το κάνει ή φοβάται.
Ξέρω ότι κάποιος ξέρει κάτι.
Σας παρακαλώ, δώστε μας το μόνο πράγμα που χρειαζόμαστε.
Τι κρατάτε;
ΜΟΛΙ ΜΑΚΚΛΟΥΡ ΠΡΩΗΝ ΤΗΣ ΕΪΜΙ
Είναι ένα…
Ένα μήνυμα σε μπουκάλι
που μου έστειλε τον Φεβρουάριο του 1998.
Είναι από τα πιο προσωπικά πράγματα.
Και είμαι απίστευτα απρόθυμη
να το μοιραστώ
με οποιονδήποτε.
Δεν μπορώ. Δεν μπορεί…
Δεν ξεκινάμε από την αρχή;
Εντάξει.
Γνωριστήκαμε σε ένα δοκιμαστικό για μπάσκετ.
Ήμουν 14 και ντροπαλή, εσωστρεφής, ανασφαλής…
Και βλέπω αυτό το γεμάτο αυτοπεποίθηση,
φωνακλάδικο,
παιχνιδιάρικο άτομο που έκανε τρικ σοτ
και δεν ανεχόταν ένα απλό λέι απ, έπρεπε να βάλει και στιλ.
Και σκέφτηκα
"Ποια είναι αυτή;"
Ήμασταν στην ομάδα τουρνουά.
Οπότε,
μένεις σε ξενοδοχεία, παίζεις όλη μέρα.
Σύντομα γίναμε πολύ στενές φίλες.
Ταιριάζαμε σε πολλά πράγματα.
Πηγαίναμε η μία στο σπίτι της άλλης, κι άρχισε να δημιουργείται μια δυναμική.
Είπα "Εντάξει, ποια είναι αυτή με την οποία κάνεις παρέα;"
Μια φορά κοιμήθηκα στο σπίτι της.
Έμεινα άγρυπνη. Η καρδιά μου πήγαινε να σπάσει.
Προφανώς,
είχα αρχίσει να την ερωτεύομαι.
Αλλά μετά πήγαμε σε διαφορετικά κολέγια
και τότε είπαμε ανοιχτά ότι είμαστε γκέι.
Αλλά δεν το ξέραμε πραγματικά μέχρι την αποφοίτηση.
Πήγαμε στο γκέι μπαρ,
αράξαμε εκεί όλη νύχτα, χορέψαμε και είπαμε τα νέα μας.
Και με άφησε έξω από το σπίτι.
Πλησιάσαμε η μία την άλλη.
Δεν με είχαν φιλήσει ποτέ έτσι.
Νομίζω ότι μείναμε στο αμάξι μία ώρα
και φιλιόμασταν.
Και σκέφτηκα
"Επιτέλους".
Ήταν μαγικό.
Μόλις είχα βρει δουλειά στο Πανεπιστήμιο του Κεντάκι.
Ετοιμαζόμουν να φύγω.
Αλλά διαισθητικά ξέραμε και οι δύο
ότι θέλαμε να είμαστε μαζί
και ότι θα είχαμε σχέση εξ αποστάσεως.
Ερχόταν τα Σαββατοκύριακα.
Και ήμουν πολύ ερωτευμένη μαζί της.
ΙΑΝΟΥΑΡΙΟΣ 1998 ΔΥΟ ΜΗΝΕΣ ΠΡΙΝ ΤΗΝ ΕΞΑΦΑΝΙΣΗ
Αλλά τον Ιανουάριο του '98 μου τηλεφώνησε για να μου πει
ότι είχε φιλήσει κάποιο άλλο άτομο.
Είχαν πιει.
Είπε ότι δεν σήμαινε τίποτα.
Είπε ότι τη βοήθησε να επιβεβαιώσει
τα αισθήματά της για μένα.
Και είπα "Έιμι,
θέλω χρόνο για να το επεξεργαστώ".
Δεν απαντούσα στις κλήσεις της, οπότε μου έγραψε γράμματα
κι ένα μήνυμα σε μπουκάλι.
24/2/98
"Μόλι,
σε πλήγωσα βαθιά, και δεν μπορείς να το ξεχάσεις.
Δεν σου ζητάω να το ξεχάσεις, γιατί δεν θα συμβεί ποτέ.
Ήθελα μόνο να σε ρωτήσω αν μπορείς να με συγχωρέσεις.
Μόλι, θα με συγχωρέσεις, σε παρακαλώ;
Ήμουν αναίσθητη, ανώριμη και εγωίστρια.
Δεν μου άρεσε ο εαυτός μου και δεν είμαι περήφανη για ό,τι έκανα.
Νιώθω ότι μας χωρίζει ένας ωκεανός.
Ότι είμαι σε ένα ερημονήσι και περιμένω να με σώσεις.
Ένα μήνυμα σε μπουκάλι.
Η μόνη μου ελπίδα.
Μου λείπεις, Μόλι.
Σώσε με, σε παρακαλώ.
Αποκλεισμένη, Έιμι".
2018 20 ΧΡΟΝΙΑ ΑΠΟ ΤΗΝ ΕΞΑΦΑΝΙΣΗ ΤΗΣ ΕΪΜΙ
Πλησίαζε η 20ή επέτειος
και ήταν ευκαιρία να δώσουμε πληροφορίες,
να τονίσουμε ότι το FBI έχει την υπόθεση ανοιχτή,
ότι ακόμα ζητάμε και συγκεντρώνουμε πληροφορίες.
Πέρασαν τόσα χρόνια.
Φτιάξαμε φωτογραφίες της όπως θα ήταν τώρα,
γιατί ούτε εγώ είμαι όπως ήμουν στο κολέγιο.
Ίσως έχει άλλο χτένισμα, μακριά ή κοντά μαλλιά,
και, φυσικά, έχει μεγαλώσει.
Αν έχετε πληροφορίες είτε ως επιβάτης είτε ως μέλος του πληρώματος,
παρακαλώ να τις δώσετε.
Η κάθε λεπτομέρεια
θα βοηθήσει να μάθουμε τι συνέβη στην Έιμι.
24 ΜΑΡΤΙΟΥ 1998
Το 1998 το ίντερνετ δεν ήταν πολύ διαδεδομένο.
Τα πράγματα έχουν αλλάξει πολύ.
Καλώς ήρθατε στο κανάλι μου.
Σήμερα θα μιλήσουμε για μια ανεξιχνίαστη υπόθεση εξαφάνισης.
Έιμι Λιν Μπράντλι.
-Έιμι Μπράντλι. -Έιμι Λιν Μπράντλι.
Από τα μεγαλύτερα μυστήρια.
Πραγματικά, δεν νομίζω ότι θα πηδούσε επίτηδες.
Εντάξει. Πρώτον, ακόμα κι αν έπεσε από το πλοίο,
ήταν τόσο κοντά, που θα μπορούσε να κολυμπήσει.
Όσο φοβερό κι αν είναι, δεν αποκλείεται καθόλου
να την έβγαλαν κρυφά από το κρουαζιερόπλοιο.
-Τα πλοία έχουν πολλές ντουλάπες. -Ναι.
Κι έχουν γωνιές και εσοχές για να κρύψεις κάποιον.
Αυτός δούλευε στο κρουαζιερόπλοιο,
είχε πρόσβαση σε απαγορευμένες περιοχές.
Μπορεί τα μέλη των Blue Orchid
να συμμετείχαν σε εγκληματικές δραστηριότητες.
Ίσως να εμπλεκόταν όλο το πλήρωμα.
Νομίζω ότι την είχαν βάλει στο μάτι.
Αν έχετε πληροφορίες που οδηγούν στην εύρεση
ή ταυτοποίηση της Μπράντλι, επικοινωνήστε με το FBI.
ΣΙΔΝΕΪ, ΑΥΣΤΡΑΛΙΑ
Έμαθα για την υπόθεση της Έιμι το 2014.
Είχαν αρχίσει να εμφανίζονται μπλογκ έρευνας αληθινών εγκλημάτων.
Με ενδιέφερε πολύ το αληθινό έγκλημα.
Γκουγκλάριζα και ερευνούσα ό,τι έβρισκα για την Έιμι.
Άρθρα,
νήματα Websleuths, φόρουμ συζήτησης.
Σοκαρίστηκα
που δεν είχα ακούσει για την υπόθεση
και που η Έιμι δεν είχε βρεθεί ποτέ.
Η ιστορία της Έιμι με συγκίνησε πολύ, και ένιωθα ότι έπρεπε να υπάρχει
ένα μέρος όπου να μπορούν να αναρτηθούν όλες οι πληροφορίες για την Έιμι.
Γιατί αλλιώς, αυτές οι υποθέσεις πολλές φορές ξεχνιούνται.
Γι' αυτό, το 2018 δημιούργησα την ιστοσελίδα amybradleyismissing.com.
Έχει φωτογραφίες, πού την είδαν,
πολλούς συνδέσμους, όλες τις αναφορές,
τα στοιχεία και τις θεωρίες.
Προφανώς, σε μια τόσο μεγάλη υπόθεση,
οι εικασίες δίνουν και παίρνουν.
Εκεί στεκόμουν όταν είδα την Έιμι.
Δούλευα στις τηλεπικοινωνίες. Είμαι ειδικός. Είναι η δουλειά μου.
Μια μέρα, η Άιβα μου είπε "Ένας τύπος, ο Άντονι Γουίλις,
έφτιαξε ιστοσελίδα".
Ο Άντονι και η Άιβα ξεκίνησαν μια κάποιου είδους φιλία.
Τότε αρχίσαμε να σκεφτόμαστε "Μισό λεπτό, έχουμε ιστοσελίδα.
Έχουμε δεδομένα που προέρχονται από την ιστοσελίδα.
Έχουμε εντοπισμό ΙΡ στην ιστοσελίδα.
Γιατί δεν ξεκινάμε την εξόρυξη δεδομένων;"
Το καλό με την ιστοσελίδα μου είναι ότι μπορώ να κάνω ανάλυση δεδομένων.
Μπορώ να βρω κάθε IP που επισκέφτηκε την ιστοσελίδα μου.
Μπορώ να…
Κάνεις αντιγραφή και επικόλληση των IP
σε έναν σαρωτή IP,
και σου δίνει τον γεωεντοπισμό τους,
από πού προέρχονται.
Ο Άντονι μου έστελνε τις πληροφορίες,
τα δεδομένα.
Άρχισα να φιλτράρω τα δεδομένα.
Ψάχναμε για μοτίβα.
Από πού προέρχονται οι διευθύνσεις IP;
Αυτό που ήταν σοκαριστικό για μένα
ήταν ο αριθμός των ΙΡ από το Μπρίτζταουν του Μπαρμπάντος.
ΜΠΑΡΜΠΑΝΤΟΣ ΜΠΡΙΤΖΤΑΟΥΝ
Τελευταία εθεάθη…
στο Μπαρμπάντος.
Βγάλαμε φωτογραφίες της οικογένειας της Έιμι
και αναρτήσαμε τις πληροφορίες.
Άρχισα τον έλεγχο όλων των διευθύνσεων.
Βλέπουμε πόσες φορές η διεύθυνση ΙΡ επισκέφτηκε τον ιστότοπο.
Βλέπουμε σε ποιες σελίδες πήγε και πόση ώρα παρέμεινε στην κάθε σελίδα.
Γιατί; Γιατί, άραγε, σε γενέθλια,
επετείους, Χριστούγεννα, συνεχίζει κάποιος να μπαίνει στη σελίδα;
Μπαίνουν την Ημέρα των Ευχαριστιών,
τα Χριστούγεννα
και σε γενέθλια.
Μπαίνουν από το Κουρασάο, από το Μπαρμπάντος,
και μένουν εκεί για κάπου 45 λεπτά.
Αυτό δεν βγάζει νόημα.
Έχω μια θεωρία,
τίποτα παραπάνω.
Ίσως εκείνοι που εμπλέκονται σε αυτό
είναι περίεργοι και θέλουν να μάθουν αν κοντεύουν να τους πιάσουν.
Αλλιώς, είναι η Έιμι.
Ο ΚΗΠΟΣ ΤΗΣ ΕΪΜΙ
Βάλαμε πολλές νέες φωτογραφίες με συναισθηματικά θέματα.
Βάλαμε το Miata της, φωτογραφίες του σκύλου.
Σε περίπτωση που μπορεί να το δει,
ελπίζω να μάθει ότι ακόμα προσπαθούμε, ακόμα τη σκεφτόμαστε.
Οι σελίδες στις οποίες μένουν…
Γιατί κοιτάς αυτήν τη σελίδα
και γιατί ξοδεύεις ολόκληρα λεπτά;
Γιατί επιστρέφεις στις σελίδες;
Γιατί σε ενδιαφέρουν;
Ίσως το κάνεις αυτό γιατί θες να γυρίσεις πίσω.
Θες να γυρίσεις πίσω. Είναι ανάμνηση.
Θέλεις να δεις πώς γέρασαν οι γονείς σου με τα χρόνια
και τι κάνει ο αδερφός σου ή τι συμβαίνει στη ζωή τους.
Ίσως θες να βεβαιωθείς ότι ζουν ακόμα.
Όταν εξαφανίστηκε η Έιμι, την απειλούσαν λέγοντας
"Αν το πεις στους γονείς σου, θα τους σκοτώσουμε";
Ίσως και να πιστεύει ακόμα ότι απειλείται η οικογένειά της.
Νομίζω ότι η ιδέα ότι κρατείται παρά τη θέλησή της
και ότι μπαίνει στην ιστοσελίδα
για να δει δικές της φωτογραφίες…
Όλα είναι πιθανά.
ΜΠΡΙΤΖΤΑΟΥΝ, ΜΠΑΡΜΠΑΝΤΟΣ
Μπορείς να εντοπίσεις τους επισκέπτες μιας σελίδας,
αλλά θέλεις άδεια για να πάρεις άλλες πληροφορίες.
Αν κάποιος είναι στο εξωτερικό και με ξένο πάροχο,
δεν μπορούμε να πάρουμε καμία πληροφορία
για τους επισκέπτες.
Μια ερώτηση που σίγουρα σας κάνουν.
Γιατί η Έιμι δεν τηλεφωνεί, δεν στέλνει μέιλ, αν είναι ζωντανή;
Εντάξει. Λοιπόν,
είναι καλή ερώτηση.
Δεν καταλαβαίνω γιατί δεν έχει επικοινωνήσει
αν έχει πρόσβαση σε υπολογιστή.
Ωστόσο, δεν ξέρουμε
τι έχει βιώσει, τι έχει υπομείνει.
Όταν είδα την Έιμι στο Μπαρμπάντος,
κάτι που πάντα θυμάμαι είναι ότι ο άντρας είπε
"Το καλό που σου θέλω, ετοιμάσου και μην πας να το σκάσεις,
γιατί θα σε περιμένουμε απέξω όλη τη νύχτα".
Η γυναίκα είπε "Μπορούμε να δούμε τα παιδιά;"
Αυτός είπε "Ναι, μπορούμε.
Θα συνεργαστείς; Δεν θα το σκάσεις;" Αυτή είπε "Ναι".
Δεν ξέρω τίνος τα παιδιά θα πήγαιναν να δουν.
Ωστόσο,
εκείνη ήταν πολύ ενθουσιασμένη μ' αυτό.
Ίσως ήταν δικά της παιδιά.
Πολλά πράγματα θα μπορούσαν να έχουν συμβεί.
Δεν ξέρουμε αν έχει παιδιά. Μπορεί να είναι μητέρα.
Μπορεί να την απειλούσαν με την οικογένειά της.
Αυτό ίσως εξηγεί γιατί δεν έχει επικοινωνήσει.
Αν και την έχουν δει στο Κουρασάο,
την έχουν δει στο Μπαρμπάντος…
Την έχουν δει τόσες φορές,
και ο κόσμος λέει "Γιατί δεν σας πήρε;"
Αυτή μάλλον είναι η πιο σοβαρή ερώτηση.
"Αν είναι εκεί έξω, γιατί δεν σας καλεί;" Για πολλούς λόγους.
Ίσως είναι θύμα του συνδρόμου της Στοκχόλμης,
όπου ο αιχμάλωτος αρχίζει να ταυτίζεται με τους απαγωγείς.
Ίσως είναι σε μια κατάσταση όπου έχει κάνει παιδιά.
Ίσως την απείλησαν. Ίσως απείλησαν τα παιδιά της.
Δεν έχουμε απαντήσεις σε αυτά.
Μου δίνει ελπίδα ότι είναι ακόμα κάπου εκεί έξω.
Να σκέφτομαι ότι έχω εγγόνια που δεν έχω γνωρίσει…
Είμαι ακόμα ζωντανή, είμαι ακόμα εδώ,
οπότε αν έχω,
αν μπορέσουμε να βρούμε την Έιμι και τα παιδιά της, αν έχει…
θα είμαι ευτυχής.
Έχει κάποια πολύ ξεχωριστά πράγματα εδώ.
Έχουμε
όλα τα υπάρχοντα της Έιμι.
Ακόμα και…
τα ψιλά στο πορτοφόλι της.
Το ότι δεν ξέρουν…
Πώς δεν τους καταβάλλει αυτό;
Δεν συμβαίνει.
Πέρασαν 30 χρόνια,
κι ακόμα διατηρούν την ελπίδα
και την αισιοδοξία τους.
Αλλά η ελπίδα είναι ένα δίκοπο μαχαίρι.
Και αναρωτιέμαι τι είναι καλύτερο, να έχεις αυτήν την ελπίδα, να έχεις
την πίστη ότι θα γυρίσει
ή να έχεις τον επίλογο
που χρειάζεσαι;
Αν πίνει μάι τάι σε κάποια παραλία, αν τη βρούμε και είναι χαρούμενη,
θα είμαι πανευτυχής.
Αλλά μάλλον δεν θα είναι
αυτός ο επίλογος.
Λόγω των συνθηκών,
το ότι εξαφανίστηκε
έναν μήνα ακριβώς
από τότε που μου έστειλε αυτό το γράμμα
και το ότι είναι ένα μήνυμα σε μπουκάλι,
αυτή η ολοφάνερη μεταφορά
είναι εύκολο να οδηγήσει σε παρεξήγηση.
ΔΕΝ ΕΙΜΑΙ ΠΕΡΗΦΑΝΗ…
Μπορεί να υπονοεί αυτοκτονία.
Αλλά εγώ δεν το βλέπω έτσι.
Εγώ διαβάζω ένα ερωτικό γράμμα.
Είναι ένα ερωτικό γράμμα.
Μετά το μήνυμα στο μπουκάλι,
επικοινώνησα μαζί της και βρεθήκαμε.
Ήταν λίγες μέρες πριν φύγει για την κρουαζιέρα.
Ήθελε να δω τον νέο της σκύλο, τον Μπέιλι,
και ιδίως το διαμέρισμά της.
Ήξερα ότι αν βλεπόμασταν θα τα καταφέρναμε,
και είχαμε σχεδιάσει να βρεθούμε
μετά την κρουαζιέρα, το Πάσχα.
Δεν νομίζω ότι είχε ξαναπάει κρουαζιέρα.
Ήταν απίστευτα ενθουσιασμένη.
Μου έγραψε μια κάρτα.
Έφτασε όταν είχα ήδη μάθει
ότι αγνοείται.
Είμαι φωτογράφος,
οπότε ανέφερε τη λήψη φωτογραφιών
και μετά είπε "Μακάρι να ήσουν εδώ".
Θα ήθελα να την είχα σταματήσει, να μην είχε πάει στην κρουαζιέρα.
Ξέρετε, ήμουν εκεί.
Ήμουν μαζί της στο διαμέρισμά της πριν φύγει…
Είναι σαν να τη βλέπω.
Μπορώ να τη δω καθαρά.
Μπορώ να τη μυρίσω.
Μπορώ να τη νιώσω.
Γιατί θα τη φέρουμε ζωντανή.
Θα τη φέρουμε ζωντανή.
Σήμερα είναι η 9.758η μέρα
που προσπαθούμε να βρούμε την Έιμι.
Δεν θα την εγκαταλείψουμε ποτέ.
Κάθε πρωί που ξυπνάμε, λέμε "Ίσως σήμερα".
Κι όταν ετοιμαζόμαστε για ύπνο,
στέλνουμε ένα φιλάκι στην Έιμι και λέμε "Ίσως αύριο".
Έχουμε το αμάξι της στο γκαράζ.
Το κρατάμε προστατευμένο και το κρατάμε γυαλισμένο.
Είναι δικό της και θα… Θα της άρεσε να μπορεί να ξαναμπεί.
Οπότε, θα είναι άψογο όταν εκείνη επιστρέψει.
Και θα το οδηγήσει ξανά.
Όλοι έχουμε ένα προαίσθημα ότι είναι εκεί έξω.
Η έλλειψη επίλογου και γνώσης μας επιτρέπει να συνεχίσουμε να ελπίζουμε.
Οπότε, βασικά προτιμώ αυτό
από μια οριστική απάντηση.
Ο Ρον Μπράντλι ήρθε σπίτι μου πριν έναν μήνα
και μου είπε "Όταν έρθει η Έιμι".
Μερικές φορές τη φαντάζομαι.
Τη σκέφτομαι σε συγκεκριμένα μέρη.
Τη βλέπω συχνά να παίζει μπάσκετ.
Τη βλέπω συχνά να πίνει μπίρα, να κάνουμε παρέα, να χορεύει.
Αναρωτιέσαι τι θα σκεφτόταν για τις επιλογές μας
και για όσα έχουμε κάνει, και…
Υπάρχει αυτή η ελπίδα
ότι ξέρει πόσο έχει λείψει σε όλους μας.
Με τον Μπραντ χωρίσαμε κάνα δίμηνο μετά την εξαφάνιση της Έιμι.
Απλώς νομίζω ότι συνέβαιναν πολλά σε όλους μας.
Ακόμα τους αγαπώ.
Νομίζω ότι η κατάσταση προφανώς ήταν τόσο συνταρακτική που
εγώ ίσως να απομακρύνθηκα.
Μάλλον όλοι ένιωθαν
ότι δεν άντεχαν να αντιμετωπίσουν τίποτα άλλο.
Δεν θα είναι ποτέ το ίδιο.
Η υπόθεση της Έιμι Μπράντλι είναι…
Δεν ξεχνιέται.
Δεν μπορείς να την ξεχάσεις. Είναι πολλά τα ερωτηματικά.
Για έναν πράκτορα του FBI, είναι απογοητευτικό. Είναι η δουλειά μας.
Μας αρέσει να λύνουμε μυστήρια, όχι να μένουν ερωτηματικά,
και αυτή η υπόθεση είναι γεμάτη από αυτά.
Νομίζω ότι αυτό είναι που…
παλεύω.
Την είδαν τόσες φορές.
Ήθελα απεγνωσμένα να είναι αλήθεια.
Οποιοδήποτε σενάριο
για το τι θα μπορούσε να έχει συμβεί
κατά την εξαφάνισή της
είναι ένα μείγμα αμφιβολίας και ελπίδας.
Αλλά για να μπορέσω να αποδεχτώ
το ότι εκείνη δεν είναι πια εδώ,
εκείνη που αγάπησα, είναι…
Η αλήθεια είναι
ότι ζω τη ζωή μου χωρίς αυτήν.
Αυτό δεν θ' αλλάξει.
Αυτό δεν αλλάζει.
ΕΪΜΙ ΛΙΝ ΜΠΡΑΝΤΛΙ
Η υπόθεση της Έιμι θεωρείται ακόμα ανοιχτή.
Αν κάποιος από σας ξέρει κάτι,
ήταν στο πλοίο,
είδε ή άκουσε κάτι…
Πάνε τόσα χρόνια.
Ίσως κρατήσατε κάποιες σημειώσεις.
Ό,τι κι αν είναι, η πληροφορία μπορεί να βοηθήσει.
Κάτι συνέβη στην Έιμι.
Δεν ξέρουμε τι είναι αυτό,
αλλά πρέπει να πάρουμε απαντήσεις.
Αν γνωρίζετε κάτι,
σας παρακαλώ, δώστε μας το μόνο πράγμα που χρειαζόμαστε.
Κάντε το για μας και για την Έιμι.
Έιμι!
Το FBI ανέκρινε τον Άλιστερ Ντάγκλας.
Υποβλήθηκε εθελοντικά σε τεστ ανίχνευσης ψεύδους.
Αφέθηκε ελεύθερος,
επειδή δεν υπήρχαν αποδείξεις για να του απαγγείλουν κατηγορίες.
Το 1999 οι Μπράντλι κατέθεσαν μήνυση κατά της Royal Caribbean.
Η Royal Caribbean δήλωσε ότι ενήργησε σωστά και υπεύθυνα.
Τελικά, η μήνυση απορρίφθηκε.
Υποτιτλισμός: Ελιάνα Τσακίρη